# Kommentarer fra Hovedverneombudet til Powerpoint av Erik Munthe Kaas, vedrørende byggesaker i lys av arbeidsmiljøloven

I forhold til behandling av byggesaker i lys av arbeidsmiljøloven (AML) og hovedavtalen, så ser jeg behov for følgende avklaring, først ifht AML:

**§1-2** ikke gir rom for at andre deler enn kapittel 14,15, 16 og 17 kan gå ut i tjenestemannslov, og

**§1-9** sier at arbeidsmiljøloven ikke kan fravikes til ugunst for arbeidstaker medmindre det er særskilt fastsatt.

**§7-2** gir ikke noen unntak, så den gjelder (DVS spesielt i denne sammenhengen
c) planer som krever Arbeidstilsynets samtykke i henhold til § 18-9,
d) andre planer som kan få vesentlig betydning for arbeidsmiljøet, så som planer om byggearbeider, innkjøp av maskiner, rasjonalisering, arbeidsprosesser, og forebyggende vernetiltak,

**§8-1** gir plikt om informasjon og drøfting om spørsmål av betydning for arbeidstakernes arbeidsforhold (byggesaker er relevant her)

**§8-2** kan fravikes ved tariffavtale (jeg regner med at HTA regulerer dette)

**§18-9** omhandler Arbeidstilsynets samtykke ved oppføring av bygning mv.

**MAO så skal byggesaker både informeres om og drøftes før det behandles i AMU i henhold til loven som i bunn og grunn er ufravikeli**g.

Det hovedavtalen regulerer endrer med andre ord ikke §7-2, men den kan endre det som faller inn under §8-2.

Så når HTA §25 sier at spørsmål knyttet til AML §7-2 (2) d skal behandles etter reglene i hovedavtalen kan ikke det forstås som noe annet enn ett tillegg til den behandlingen arbeidsmiljøloven legger opp til i §7-2.

Det som er problematisk er tolkningen av ordlyden "skal behandle etter reglene i hoved- og tilpasningsavtalen" dersom det tolkes til at det ikke skal behandles noe annet sted. AML gir ikke rom for at §7-2 ikke skal behandles i arbeidsmiljøutvalg, men den sier ikke at det ikke kan behandles fler steder. Dette har arbeidstilsynet vært tydelig på når vi rådfører oss: Det er ikke noe i veien, og slettes ikke uvanlig- med behandling to steder, og det å unnlate behandling i AMU er galt.

Så MAO eneste konklusjon jeg kan komme med er at byggesaker og saker om byggearbeid skal i IDF etter HTA og behandles i AMU.

Går vi med dette som bakgrunn inn i presentasjonen til Munthe-Kaas, så er det flere steder det er tydelig behov for endringer i hva som kan stå i prosjekthåndboken til EA.

**Generelt, så bør EA slutte å benytte begrepet «bruker» om enhetene, da dette skaper forvirring i forhold til begrep som «brukerrepresentant», «brukermedvirkning» og medvirkning generelt.** Ordlyden bør heller være ***enhetsleder* eller *enhet*,** slik at forvirring unngås.

**S2:** Under punkt 1, så må EA også ta hensyn til Arbeidsmiljøloven generelt, og spesielt å sørge for nødvendig medvirkning og medbestemmelse ihht AML §6-2 (4) – å sørge for at verneombud får medvirket, §7-2 (1 og 2) – å sørge for behandling i arbeidsmiljøutvalg, §8-1 – sørge for informasjon og drøfting i henhold til hoved- og tilpasningsavtale.

**S3**: Merk at det er ikke noe krav til «størrelse» ifht arbeidsmiljøloven. Det skilles kun mellom søknadspliktige og ikke søknadspliktige byggeprosjekter i AML §7-2(c), mens plan- og bygningsloven som regulerer søknadsplikten i §93, nevner heller ikke størrelse. AML §7-2 (d) sier også at arbeidsmiljøutvalget skal behandle «andre planer som kan få vesentlig betydning for arbeidsmiljøet»

DVS. At omfanget for hva som skal behandles i arbeidsmiljøutvalg er større enn kun de store byggeprosjektene.

**S5:** Her må også vernelinjen komme inn, ref tidligere nevnte paragrafer.

**S8:** Uavhengig av plassering av arbeidsgiveransvar må prosjektleder ha ansvar for at byggeprosjektet organiseres slik at AML kan følges, og et ansvar i å påse at det blir gjort. Det må være slik fordi ingen andre i praksis vil ha kunnskap og anledning til å følge opp dette underveis i byggeprosessen.

**S9:** EA kan systematisk stille krav til at det dokumenteres at enheten har vært gjennom nødvendig medvirkning ihht AML i planfasen, eller at dette gjennomføres *før* de iverksetter tiltak.

**S12:** Her må vi igjen minne om at ord som «brukerrepresentant» blir misvisende og til forvirring. Bruk Enhetsleder. EAs prosjektleder skal også, som nevnt over ifht s8, påse at enhetsleder iverksetter nødvendig medvirkning, slik at prosjektet som helhet holdes innenfor lovens rammer.

**S13:** «*Brukerinitiering»* bør oversettes til «*initiert av enhetene*».

**S14:** Hele prosjekthåndboken bør revideres slik at den blir i tråd med lov- og avtaleverk, og fremlegges for AMU når dette er gjort.

**S15:**Det som står i prosjekthåndboken her bør skrives om i sin helhet.

Arbeidsmiljøloven sier i klartekst hva som *skal behandles* i AMU, *og* at en rekke ting skal drøftes, evt ihht hovedavtale. Hovedavtale betyr ikke at ting kan tas ut av AMU.

*«Spørsmål knyttet til arbeidsmiljølovens kapittel 4 som kan få direkte innvirkning på de ansattes arbeidssituasjon eller på virksomhetens drift skal derimot normalt behandles etter reglene i hovedavtalen og tilpasningsavtalen for UIO»*

Skal denne setningen stå må den endres, f.eks slik:

«*Spørsmål knyttet til arbeidsmiljølovens kapittel 4 som kan få direkte innvirkning på de ansattes arbeidssituasjon eller på virksomhetens drift skal også normalt behandles etter reglene i hovedavtalen og tilpasningsavtalen for UIO»*

*«Dersom saker etter arbeidsmiljølovens kapittel 4 får vesentlig innvirkning på de ansattes arbeidssituasjon, skal imidlertid saken behandles etter §12 drøfting»*

Denne setningen må også endres, til f.eks:

*«Dersom saker etter arbeidsmiljølovens kapittel 4 får vesentlig innvirkning på de ansattes arbeidssituasjon, skal imidlertid saken også behandles etter §12 drøfting»*

**S16**: «Rollefordeling i prosjekter som gjennomføres i EA sin Regi»

EA- blir ikke arbeidsgiver for «bruker» for det om EA bestemmer seg for å kjøre et prosjekt selv. Eiendomsdirektøren har kun arbeidsgiveransvar for ansatte i EA, så dette blir i beste fall klønete formulert. Brukere må uansett varsles og involveres ihht AML og HTA.

Erfaringen fra tidligere tilsier at verneombud ikke blir kontaktet eller tatt med når EA hyrer inn eksterne aktører til å gjøre disse jobbene. EA må påse at også eksterne aktører som opptrer i prosjektledere også tar ansvar med å sikre medvirkning slik vi har påpekt tidligere.

**S17:** «Bruker-representantens ansvar» => «*enhetleders* ansvar»

**S18** «Byggesaker-faser»

Behandling i AMU og idf må også med i denne planen.

Generelt vil vi også påpeke at *det er vesentlig at prosjektleder fra Eiendomsavdeling har oversikt over at lovens krav til medvirkning og medbestemmelse blir fulgt*. Selv om det er enhetsleders ansvar å trekke inn vernelinje og tillitsmannsapparat i henhold til lov og avtaleverk, så er det ingenting i veien for at prosjektleder har som oppgave å påse at enhetsleder faktisk gjør dette. **Prosjektleder bør følge opp at prosjektene er bemannet i henhold til lov og avtaleverk, og behandles i de nødvendige fora, slik som (L)AMU og IDF, og rapportere avvik dersom enhetsleder ikke gjør dette.**

**S19:** Bruk «enhet», «enhetsleder», «initiert av enhet»**.**

Punkt to: Enhetsleder involverer L(AMU), verneombud, BHT og tillitsvalgte.

**S20:** Hva legger EA i begrepet tiltakshaver? Ønsker at dette utdypes/presiseres.

**S21:** punkt 1: EA inviterer enhetsleder, representant for vernelinje og representant for tjenestemannsorganinsasjonene til planleggings- og prosjekteringsmøter.

Punkt 2: I gjennomføringsfasen er det viktig at *enhetsleder, verneombud og tillitsvalgt* deltar i alle hovedfaser som gjelder prosjektering, bygging og overlevering.

**S22**: punkt 1: I god tid orientere *enhetsleder, verneombud og tillitsvalgt* om hva som skal foregå og når. (Støyende og støvete arbeider, driftsavbrudd for vann, strøm, ventilasjon etc.). Arbeid som påvirker de ansattes arbeidssituasjon vesentlig må informeres om tidsnok til at det kan behandles i (L)AMU ved berørte enheter.

**S23**: HVO vil undersøke om hvorvidt vernelinjen har en rolle ifht sluttbefaring. Tar derfor forbehold om behov for endringer.

**S24:** Representant for vernelinje og representant for tjenestemannsorganisasjonene bør inngå i alle punktene.

**S25:** Foreslår at dette tas bort, siden informasjon er utilstrekkelig ihht AML (leders ansvar, verneorganisasjonens medvirkning, og fagforeningenes medbestemmelse).